View cart “Die Bybel praat vandag 1 – Om Christus beter te ken” has been added to your cart.
Teen my sin en beterwete Modern 2 BD with free airportpickup - Appartementen te Huur in Nairobi, Kenia
Verhuurd door Endre
Nairobi, Kenia · Lid sinds augustus 2010
Dit is Endres plek. Seksvoorligting: Vergadering met departement 'teleurstellend' | Maroela Media
Die organisasie Freedom of Religion SA (FOR SA) het gesê die vergadering vandeesweek tussen die departement van basiese onderwys en tradisionele- en godsdienstige leiers was uiters teleurstellend.
“In plaas van ŉ betekenisvolle gesprek was dit ŉ forum om die godsdienstige gemeenskap te veroordeel as ‘konserwatief, ŉ dwarsboom en ongeloofwaardig’,” het Michael Swain, uitvoerende direkteur van FOR SA, in ŉ verklaring gesê. “In plaas daarvan om ŉ gesonde dialoog aan te moedig om perspektiewe te deel en ŉ middelgrond te vind oor die omstrede omvattende kurrikulum vir seksualiteitsonderrig, het die vergadering begin met ŉ neerhalende toespraak van dr. Granville Whittle (adjunk- direkteur-generaal van die departement van basiese onderwys). Hy het die geestelike leiers daarvan beskuldig dat hul vals nuus en homofobie versprei en versuim om die inhoud van die kurrikulum te lees.”
Swain het gesê ongeag dat dié uitlatings vals is, was dit duidelik eenvoudig ŉ inligtingsessie met die boodskap “kom aan boord of anders …”
“Die departement en Unesco het ook ŉ groot groep jeug- en niewinsgewende aktivistiese organisasies genooi wat baie luidrugtig was in hul ondersteuning vir die departement se kurrikulum en veroordelend van die geestelike gemeenskap. Dit is ondanks die feit dat die departement se uitnodiging dit duidelik gestel het dat die vergadering slegs met geestelike en tradisionele leiers sou wees. Talle geestelike leiers wat versoek het om die vergadering by te woon, moes hoor dat daar nie plek is vir hulle nie.”
Swain het bygevoeg die departement het dit ook duidelik gemaak dat hulle glad nie van voornemens is om van plan te verander nie. “Daar was geen onderneming dat hulle met ŉ proses sal begin wat tot die wysiging (of onttrekking) van die huidige voorgeskrewe lesplanne sal lei nie. Daar was ook geen bevestiging dat hulle die huidige loodsweergawe sal opskort nie, ondanks die feit dat daar geen betekenisvolle gesprekke was met ouers, skoolbeheerliggame, onderwysers of onderwysersvakbonde nie. Die departement het bloot sy vorige posisie benadruk dat die voorgeskrewe lesplanne, sodra die loodsfase afgehandel is, nasionaal uitgerol sal word en as ŉ verpligte vak aangebied sal word aans die meer as 12 miljoen leerders in openbare skole van graad R tot 12.”
Die departement het glo ook bevestig dat daar nie ŉ keuse sal wees vir ouers wat nie met die voorgeskrewe lesplanne saamstem nie en hul kinders dus nie wil blootstel aan die kurrikulum nie. “Dit is duidelik ŉ oortreding van die departement se eie beleid, wat bepaal dat ouers die primêre opvoeders is van hul kinders met die reg om gekonsulteer te word en hul kinders op te voed volgens hul waardes en in wat hulle – as ouers – glo die beste belang van hul kinders sal wees. Versoeke deur Islam-skoliere om inhoud voor te lê wat dieselfde uitkoms sal hê as die CAPS-kurrikulum, is ten sterkste verwerp. Die enigste alternatief wat die departement aan ouers bied is om hul kinders uit die openbareskoolstelsel te onttrek en hulle privaat te onderrig – óf in privaat skole óf deur middel van tuisonderrig – op eie onkoste.”
Swain het gesê alhoewel daar beslis ernstige probleme is wat betref tienerswangerskappe, MIV en seksuele mishandeling, is die departement se onwrikbare benadering van ‘een grootte pas almal’-oplossing “uiters omstrede”. “In teenstelling met vakke soos wiskunde, is dit nie moontlik om seks- of seksualiteitsonderrig aan te bied sonder om waardes by die die inhoud in te bou nie. Die departement se benadering en posisie plaas hom duidelik op ŉ botsing met talle Suid-Afrikaanse ouers wat dit beskou as ŉ gevaarlike vorm van indoktrinasie deur die staat. Sonder dialoog en kompromie wil dit voorkom of siviele betoging die enigste opsie is wat oorbly om beswaar aan te teken – en die skuld lê vierkantig op die departement se skouers.”
Departement van onderwys seksvoorligting
Hier kom nog groot probleme….. Die Onderwys owerheid het ‘n ongelooflike ongenaakbare houding teenoor diegene wat nie saamstem nie. Die verset sal beslis toeneem. As duisende onderwysers, ouers en leerders weier om deel te neem, sal hulle tog nie tronk toe gestuur word nie. Hulle moet net saam staan……
In ‘n afgestigde gebied sal daar nie sulke twak in kinders se kele afgedruk word nie. Maar nou ja, duidelik het Afrikaners hul lot aanvaar. Suig maar op wat die regering jou bied.
Ek sekondeer. MM laat weet ons asseblief in tyd wanneer ons kan gaan staak.
E-tol is waar hy is as almal saam staan. Hierdie tipe boelie taktiek spreek niks goeds nie…..
Redakteursbrief: Klop vrees vir 2020 reeds aan jou deur? Dit vra Maroela se redakteur in die opskrif van haar skrywe nou die dag. My eerste gedagte toe ek dit sien was, nee, verseker nie, maar dit is nou maar 25 Januarie en as ek na die optrede van die ANC regering kyk en al die berigte lees van hoe hulle al meer die rug styf maak oor hul onkunde wat hulle glo reg is, geen visie het nie en halstarrig voort beur, raak ek nie benoud nie, nee nou raak ek werklik bang, baie bang, want mens lees ook hoe… Lees meer »